Petronella Barker (1965–)

Petronella O. Barker (født 1965) er en norsk skuespiller som ble nominert til Amandaprisen 2006 for en birolle og ble vinner av Kulturquiz i 2014.

Hun er født i Colchester i England, vokste opp på Kråkerøy i Fredrikstad og gikk på Statens Teaterhøgskole 1985-1988.60 års omtale i Aftenposten 29. okt. 2025  

 Skuespillerkarriere 
Barker filmdebuterte som høvdingedatteren Signi i 1985 i den norsk-sovjetiske filmen Dragens fange. Etter Teaterhøgskolen sammen med Anneke von der Lippe (født 1964) fra 1985 til 1988, scenedebuterte hun i 1988 ved Teatret Vårt i Molde, hvor hun blant annet medvirket i Naku-prosjektet. Hun spilte videre Ofelia i Hamlet, Grusjka i Fjodor Dostojevskijs Brødrene Karamazow og Edvarda i Knut Hamsuns Pan. Hun var Lisa i Knut Faldbakken sin Sweetwater av Lasse Glomm fra søppeldyngene utenfor Roma mot Bentein Baardson utgitt i 1988. Hun TV-debuterte på NRK Fjernsynsteatret i 1989 i Ola Bauers Sabeltigerens sønn i regi av Carl Jørgen Kiønig, og fulgte opp i 1990 som Beth i kriminalserien Aksjemordet.

I 1989 sluttet hun ved Teatret Vårt i Molde og begynte ved Oslo Nye Teater, hvor hun blant annet hadde roller i Sverre Udnæs' Dukken og Karl Sundbys Sorte fugler, samt spilte Perdita og Helena i Shakespeares Vintereventyret og En midtsommernattsdrøm. Hun deltok også i Fangene på fortet i 1994.

Etter fem år ble hun i 1996 ansatt ved Nationaltheatret, hvor hun debuterte som Yana i Gaucho og senere har hatt roller som Cathleen i Eugene O'Neills stykke Lang dags ferd mot natt og Natalja i Tsjekhovs Tre søstre. Barker hadde i 2006 suksess som Hedda i Ibsens Hedda Gabler, og var fortelleren i Markens Grøde fra 2007. Hun har også hatt noen opptredener på Torshovteatret, blant annet som konen i Mann uten hensikt av Arne Lygre. Hun var i 2007 aktuell i Neger og hunder i kamp av Bernard-Marie Koltès.

På film har hun foruten nevnte Sweetwater (1988), hovedrolle i den post-apokalyptiske Havet stiger fra 1990, samt roller i actionthrilleren Farlig farvann (1995), Thranes metode (1998) og Hawaii, Oslo (2004). På TV har hun gjort seg bemerket i Fire høytider (2000) og som prostituert i første sesong av serien Kodenavn Hunter (2007). Barker var i 1995 stemmen til Oraklet i Aladdin og røvernes konge. I 2006 var hun stemmen til April Ryan i det norske versjonen av videospillet Drømmefall - Den Lengste Reisen.

Etter å ha flyttet til Stockholm har Barker også stått på scenen på Stockholms Stadsteater og Dramaten i Stockholm samt på Göteborgs stadsteater.

I 2023 medvirket hun i en sceneversjon på Oslo Nye av kultfilmen Plan 9 from Outer Space.

 Annet 
Sammen med Henrik Rafaelsen vant hun i 2014 spørrekonkurransen Kulturquiz i NRK TV, med Siss Vik som programleder. Hun var en av feministene bak et opprop for en inkluderende feminisme.

 Filmografi 
 1985: Dragens fange
 1988: Sweetwater
 1990: Havet stiger
 1993: De blå ulvene
 1994: Fatherland
 1995: Farlig farvann
 1996: Gåten Knut Hamsun
 1998: Thranes metode
 2002: Musikk for bryllup og begravelser
 2003: Piraten (kortfilm)
 2004: Hawaii, Oslo
 2006: Den brysomme mannen – Barker ble nominert til Amandaprisen 2006 for beste birolle i denne filmen.
 2010: Varg Veum – Skriften på veggen
 2013: Victoria
 2014: Haram

 TV 
 1989: Sabeltigerens sønn (Fjernsynsteatret)
 1990: Aksjemordet (1990), en kriminalserie i tre deler på NRK
 1995: Radio 2 (TV-serie) – gjesterolle
 2000: Fire høytider
 2001: Fox Grønland (TV-serie) – flere gjesteroller
 2007: De 7 dødssyndene – i delen Misunnelse
 2007: Kodenavn Hunter (mini-serie, NRK)

 Referanser 

 Eksterne lenker 

 Petronella Barker i Scenewebarkivet
 Liste over Petronella Barkers opptredener på Nationalteatret

Kategori:Norske skuespillere
Kategori:Skuespillere ved Nationaltheatret
Kategori:Skuespillere ved Teatret Vårt
Kategori:Amandaprisen 2006
Kategori:Amanda for beste kvinnelige birolle
Kategori:Nordmenn født i England
Kategori:Personer fra Colchester
Kategori:Personer fra Fredrikstad kommune